stanford-oval/wikipedia huggingface dataset:
חסיפה
שיעורי חסיפה

הנהר הצהוב: שינויים בסחיפה
בשנים 1989–2009
שיעורי החסיפה הכלליים מחושבים באמצעות חיבור שיעורי החסיפה הכימית והפיזיקלית. כימות התהליכים הכימיים והפיזיקליים מבוטא בשיעורי חסיפה המחושבים בטון (t) לקמ"ר (km) במשך שנה אחת (a) לפי הנוסחה:  \ t\ km^{-2}a^{-1}.
בממוצע עולמי, 10%–15% מן החסיפה היא כימית, והיתר – פיזיקלית. קיים יחס של 1 בנהרות טרופיים ובסיביר ל-10–20 בנהרות הרריים. העולם המודרני נשלט על כן על ידי חסיפה פיזיקלית, אם כי הוא עשוי להיות שונה בעידנים גאולוגיים בהם היה התבליט נמוך.
הערכות של שיעורי חסיפה מודרנית מבוססות בדרך כלל על מדידות עומס זרם הנערכות בתחנות מדידה. המדידות חלות על הרחופת, הגרופת והתמס הנישאים באמצעות הזרם. משקלו של המטען מומר ליחידות נפח, ונפח המטען מחולק לאזורים שמעל ומתחת לקו פרשת המים בתחנת המדידה. התוצאה המתקבלת היא הערכה של היקף החסיפה בפני כדור הארץ בסנטימטרים ל-1,000 שנים. ברוב המקרים לא נערכת התאמה להשפעה אנושית – הגורמת לעלייה חדה בנתונים.
שיעורי חסיפה נמוכים מאוד בדרך כלל משיעורי ההתרוממות. המיקום העיקרי בו עשויים להתקיים שיעורים שווים של חסיפה והתרוממות הם שולי יבשת פעילים, בהם חל מעוות רציף במשך תקופה ארוכה.
שיעורי חסיפה > שיעורי חסיפה כימית

חשיפתם של מינרלים בסלע לתנאי על פני השטח של כדור הארץ משחררת את מרבית היסודות המסיסים, ומובילה באופן כללי להיווצרות מינרלים שיוריים – בדרך כלל חרסיות וברזל ממוים או אלומינה, המצטברים בנקודות המגע בין האטמוספירה והליתוספירה ויוצרים רגולית. תהליך ההמסה הקרסטי מהווה דוגמה לחסיפה כימית של קלציט, שאינה מותירה מינרלים שיוריים.
אף שליתולוגיה היא הגורם העיקרי לשיעורי הבליה הכימית, גורמים אחרים משפיעים על החסיפה הכימית. גם בקנה מדה גדול וגם בקנה מדה קטן חל גידול חד בשיעורי הבליה, המושפע מנגר עילי ומטמפרטורה. הדבר נכון במיוחד לשיעורי בליה של בזלת, המגיבים בקנה מדה עולמי למשוואת ארניוס. עם זאת, בקנה מדה יבשתי נראה כי שיעורי החסיפה הכימית הגבוהים ביותר של סלעים סיליקטיים לא נמצאו באזורים של נגר עילי רב וטמפרטורות גבוהות.
באזורים טרופיים לחים ושטוחים נמצאו שיעורי חסיפה נמוכים, בניגוד לכמות הלטריט המאפיינת אותם. בקנה מדה עולמי נוצר כביכול פרדוקס, המורכב מיחס הפוך בין השניים. ההסבר ליחס ההפוך בין שיעורי החסיפה הנמוכים לכמות הלטריט מצביע על פיתוח קרקעות, המוביל להגבלת או היעדר מגע בין מים לבין המינרלים הנותרים על פני השטח. לעומת זאת, במרבית האזורים על פני כדור הארץ קיימת זרימה מוגברת של מומסים במקומות בהם קיימת חסיפה כימית של מינרלים על פני השטח, אף שהבליה הכימית בהם אינה נמרצת.
שיעורי חסיפה > שיעורי חסיפה פיזיקלית

ניתן להעריך שיעורי חסיפה פיזיקלית באמצעים שונים: נהרות, הצטברות משקעים באגני היקוות והשקעה ובאמצעות איזוטופים קוסמוגניים הנוצרים בכדור הארץ בסלעים ובקרקעות. השימוש בנהרות הוא נוח, אך עשוי להיות לא מדויק במקרים של שינויים בזרימה, שיטפונות והצפות. בנוסף, חישוב השפעתן של פעילויות אנתרופוגניות העלה את שיעורי החסיפה הניכרים בנהרות. הדוגמה הטובה לכך היא הובלה ניכרת בנהר הצהוב, הגדולה באופן משמעותי מהערכות ארוכות טווח לתקופות קדם הולוקניות, ואף ממרבית ההולוקן.
גם הובלת אבק באטמוספירה מן היבשות לאוקיינוסים אחראית לחסיפה יבשתית. חסיפה אאולית קשה מאוד לכִּימוּת, אף שבאזורים מדבריים היא מהווה תהליך חסיפה יחיד.
מחזוריות

בשנת 1890 הציע ויליאם מוריס דייוויס (William Morris Davis,‏ 1859–1934) – גאוגרף, גאולוג ומטאורולוג אמריקאי – את קיומו של מחזור סחיפה, לפיו נערכה חלוקה של הנוף ל"צעיר", "בוגר" או "זקן". על פי המודל של דייוויס, לנוף צעיר יש תבליט גבוה ששיפועו מתחדד עם התבגרותו, ונוף בעל תבליט נמוך הוא זקן.
התאוריה שלו תיארה מחזור לפיו הרים ונופים נוצרים ומתבגרים, המחזור מתחיל בהתרוממותם של רכסי הרים ונמשך בזרימת נהרות ובחריצת עמקים. עם השנים מתרחבים העמקים ומתחילים להתפתל, ומותירים ביניהם גבעות נמוכות. לבסוף נותר רק מישור גידוע שטוח וסמוך לגובה פני הים.
תאוריה זו ודומות לה הוצעו בטרם הובנו כראוי תהליכים טקטוניים, אולם ברבים מהמודלים הללו נעשה שימוש בשל פשטותם.
ראו גם

גאולוגיה - מונחים
גאומורפולוגיה
סלע משקע
לקריאה נוספת

פרופסור משה ברור, "חסיפה", לקסיקון גאוגרפי, (עמ' 9), הוצאת יבנה, תשס"א
Encyclopedia of Geomorphology, Routledge, London 2004, ISBN 0-415-27298-X
Encyclopedia of Geology, Elsevier Academic Press, First edition 2005, ISBN 0-12-636380-3
הערות שוליים

↑  כך, במאגר המונחים באתר האקדמיה ללשון העברית
↑  חסיפה – על פי מילון אבן-שושן: "חשׂיפה, גִלוּי"
↑  אנדוגני – פנימי, מתחת לפני השטח של כדור הארץ
↑  אקסוגני – חיצוני, המתרחש מעל פני השטח של כדור הארץ
↑  האלפים – גדלים או מצטמקים?
↑  אנתרופוגני – שמקורו בפעילות אנושית
↑  ליתולוגיה – מאפייני סלעים כגון הרכב, צבע ומבנה
↑  עומס זרם – כמות החומר המוצק המובלת באמצעות זרם מים
↑  שולי יבשת פעילים – אזור המפגש בין לוח יבשתי ללוח אוקייני
↑  שיורי – שחלה בו בליה מקסימלית
↑  איזוטופים קוסמוגניים (cosmogenic isotopes) – איזוטופים נדירים הנוצרים באמצעות קרינה קוסמית חזקה
↑  אאולי – מתרחש באמצעות רוח
↑  מישור גידוע (peneplain) – מישור רחב ושטוח המתפתח בסוף שלבי הסחיפה
| --- | --- |
בקרת זהויות :  GND: 4347197-3  NKC: ph166366 
שלב "מבוגר" בהתפתחות הנוף
יואכים המרלינג

| --- | --- |
אין תמונה חופשית
 לידה:  9 במרץ 1901 ברלין, הקיסרות הגרמנית 
 פטירה:  5 באוגוסט 1980 (בגיל 79) וילהלמסהאפן, הרפובליקה הפדרלית של גרמניה 
 ענף מדעי:  בוטניקה, אצטבולריה, ribonucleoprotein complex 
 מקום לימודים:  אוניברסיטת הומבולדט של ברלין 
 מנחה לדוקטורט:  גוטליב הברלנדט 
 מוסדות:  אוניברסיטת הומבולדט של ברלין 
 פרסים והוקרה:  חבר זר של החברה המלכותית (23 באפריל 1970) 
 
יואכים המרלינג (בגרמנית: Joachim Hämmerling;‏ 9 במרץ 1901, ברלין – 5 באוגוסט 1980, וילהלמסהאפן) היה בוטנאי גרמני ומרצה באוניברסיטה. בין השנים 1924–1940 למד באוניברסיטת ברלין מדעי הטבע וגם תקופה קצרה באוניברסיטת מרבורג.
המרלינג ידוע בעיקר בזכות סדרת הניסויים שביצע בין שנות השלושים לשנות החמישים של המאה העשרים באצת האצטבולריה, שהוכיחו כי המידע הגנטי של התא מצוי בגרעין. מאז הפכו ניסויו לחומר הנלמד במסגרת בית הספר בשיעורי הביולוגיה ובאוניברסיטאות בכל רחבי העולם.
יום מודעות לאוטונומיה על אברי המין

הלוגו הרשמי של יום המודעות העולמי לאוטונומיה על אברי המין ביוזמת ארגון MOGis ב-2013.
יום המודעות העולמי לאוטונומיה על אברי המין (באנגלית: World Wide Day of Genital Autonomy) הוא יום בו נערכים כנסים, קמפיינים ציבוריים ופעילויות הסברה במדיה וברשת האינטרנט בנושא שמירת שלמותם של איברי המין והתנגדות למנהג המילה לפעוטות בנים ובנות. היום מצוין מאז 2013, ב-7 במאי, במדינות רבות, ביניהן גרמניה, ישראל, ארצות הברית, צרפת, פינלנד, אוסטרליה, קנדה, דנמרק, בריטניה, שווייץ, וקניה, בכנסים, הקרנות סרטים, הפגנות מחאה, מסיבות עיתונאים או במודעות תמיכה של אתרי אינטרנט המתנגדים למילה, וזוכה להתייחסות בעיתונות הגרמנית. תאריך זה נבחר כי ב-7 במאי 2012, בית המשפט המחוזי של קלן (גרמניה) פסק שמילה מהווה "התערבות חמורה ובלתי הפיכה בשלמות הגוף האנושי".
ברחבי העולם, במדינות רבות נהוגה מילת תינוקות זכרים. כמו כן ישנן מדינות בעיקר ממדינות ערב ומדינות ברחבי אפריקה בהן קיימת תופעה של השחתת איבר המין הנשי. מטרת היוזמים לעורר מודעות ציבורית לבעיות וסיכונים שיש לטענתם בברית המילה: מסיכון הפעוט שלא לצורך רפואי, גרימת כאב עז ויצירת חוויה טראומטית ועד פגיעה בתפקוד המיני בבגרות, ופגיעה בבריאות הגוף ובנוסף, לקדם עצמאות ובחירה בכל הנוגע להגדרה המינית העצמית שלהם.
במקביל ליום המודעות העולמי לאוטונומיה על אברי המין מתקיים בישראל "יום המודעות לברית המילה", אשר צוין לראשונה על ידי עמותת בן שלם (לשעבר העמותה נגד חיתוך באיברי מין של תינוקות).
ראו גם

התנגדות למילה
ברית שלום (טקס)
שחזור עורלה
השחתת איבר המין הנשי
הערות שוליים

↑  MOGiS e.V., World Wide Day of Genital Autonomy, http://en.intactiwiki.org, ‏2018
↑  "Beschneidungsgegner: Tag der "genitalen Selbstbestimmung" geplant". DIE WELT.
↑  "Vierter Jahrestag des Kölner Beschneidungs-Urteils - domradio.de". www.domradio.de.
↑  "Erster "Worldwide Day of Genital Autonomy"". Terre des Femmes.
↑  "To cut, or not to cut? The never-ending debate around circumcision- 07.05.2017". DW.COM.
↑  "Aktivisten fordern sofortigen Stopp von Jungen-Beschneidung in Afrika - Afrika - 07.05.2017". DW.COM.
↑  "Brit Mila: »Amputation der Vorhaut« - Jüdische Allgemeine". www.juedische-allgemeine.de.
↑  "Für genitale Selbstbestimmung". Allgemeine Zeitung.
↑  "Religionspolitik - Moscheesteuer hin, Minarettverbot her". Deutschlandfunk.
↑  "Aids-Prävention in Afrika: Fragwürdige Entwicklungshilfe". taz.de.
↑  "Kundgebung gegen Zirkumzision". aerzteblatt.de.
↑  circumstitions.com, Incidence and Distribution of Genital Cutting Worldwide, circumstitions.com
↑  New York: United Nations Children's Fund,, Female Genital Mutilation/Cutting: A Global Concern, www.unicef.org/, ‏February 2016.
↑  יעל שחר, ברית מילה - מילה גסה?, באתר hebpsy.net, ‏21/2/2016
↑  ד"ר מאראם חכים, Conscientious Objection to Non-Therapeutic Circumcision, doctorsopposingcircumcision.org, ‏אפריל 2016
↑  R. GOLDMAN, The psychological impact of circumcision, http://www.cirp.org, ‏January 1, 1999.
↑  Paul S. Wiliamson, Marvel L. Williamson, Physiologic Stress Reduction by a Local Anesthetic During Newborn Circumcision, http://pediatrics.aappublications.org, ‏January 1983, VOLUME 71 / ISSUE 1
↑  Morris Sorrells, M.D., The Sexual Impact of Circumcision, doctorsopposingcircumcision.org, ‏אפריל 2018
↑  ד"ר איתי גל, מדענים: למרות הכל - ברית לא מונעת מחלות, באתר ynet, 13 בינואר 2010
טאראס קצ'ארבה

טאראס איוואנוביץ' קצ'ארבה (באוקראינית: Тарас Іванович Качараба; נולד ב-7 בינואר 1995 בז'ידאצ'וב שבאוקראינה) הוא כדורגלן אוקראיני המשחק בעמדת הבלם בקבוצת DAC 1904 דונאיסקה סטרדה מליגת העל הסלובקית ובנבחרת אוקראינה.
קריירת מועדונים

קצ'ארבה גדל במחלק הנוער של UFK לבוב.
בשנת 2012 חתם קצ'ארבה בשחטאר דונצק מליגת העל האוקראינית, והחל לשחק בשחטאר-3 דונצק, קבוצת המילואים השנייה של המועדון.
הוא הושאל משחטאר דונצק להוברלה אוז'הורוד מליגת העל האוקראינית, במדיה ערך 14 הופעות ליגה והבקיע שער אחד, ולזירקה קרופיבניצקי, גם היא מליגת העל האוקראינית, במדיה ערך 16 הופעות ליגה.
ב-1 בפברואר 2018 הושאל למשך עונה וחצי לסלובן ליברץ מליגת העל הצ'כית. ב-1 ביולי 2019 חתם על חוזה קבוע במועדון. בסך הכל ערך 81 הופעות ליגה במדי המועדון, בהן הבקיע שלושה שערים.
ב-6 בינואר 2021 הושאל קצ'ארבה לסלביה פראג מליגת העל הצ'כית. ב-1 בינואר 2022 חתם על חוזה קבוע במועדון.
קריירה בינלאומית

ב-8 בספטמבר 2021 ערך קצ'ארבה את הופעת הבכורה שלו בנבחרת אוקראינה, בתיקו 1-1 נגד נבחרת צ'כיה במשחק ידידות.
תארים

אליפות צ'כיה (1): 2020/2021
הגביע הצ'כי (2): 2020/2021, 2022/2023
הערות שוליים

↑  Тарас КАЧАРАБА: «Відмовив Динамо. Мріяв грати за Шахтар» באתר Sport.ua, ‏ 26 בספטמבר 2013 (באוקראינית)
יום לציון אסון צ'רנוביל

יום הזיכרון לאסון צ'רנוביל הוכרז על ידי האו"ם מצוין ב-26 באפריל, היום בו הוא התרחש. ביום זה מציינים את האסון הגרעיני המפורסם שקרה בעיירת פריפיאט (אוקראינית: При́п'ять) סמוך לעיר צ'רנוביל (Чорно́биль) האוקראינית בזמן היותה חלק באיחוד הסובייטי. החלטת האו"ם על ציון יום זה התקבלה ב-8 בדצמבר 2016.
האסון

אסון צ'רנוביל הוא אחת התאונות הגרעיניות החמורות ביותר בהיסטוריה, שבה בבלוק הרביעי של הכור הגרעיני בפריפיאט התבצע ניסוי, שמטרתו הייתה לבדוק את מצב הכור במקרה של ניתוק מאספקת החשמל. מפעילי הכור הפעילו את סוללות הגיבוי ובגלל תכנון שגוי ואי הבנה של המצב על ידיהם, הטמפרטורה בכור עלתה באופן פתאומי והכור יצר כמות אנרגיה פי 10 מהמצב הרגיל שלו, כתוצאה מכך הותכו מוטות הדלק הגרעיני ולחץ הקיטור הרב גרם לפיצוץ ששבר את כיפת הכור ואת גג המבנה. בגלל הפיצוץ ליבת הכור נחשפה אל האוויר, מה שגרם לשריפה. השריפה פיזרה את החומרים הרדיואקטיביים מהכור אל הסביבה (עקב חוסר תקציב לא נבנתה שכבת ביטחון בין הכור לגג המבנה קודם לכן).
באירוע זה לא התרחש פיצוץ גרעיני, אך על פי הערכות הנשורת הרדיואקטיבית הייתה גדולה פי 300 מפצצה גרעינית רגילה (עוצמה של 13–16 קילוטון TNT), הנשורת התפזרה עם הרוח לאזורים אחרים, בעיקר אוקראינה, רוסיה ובלארוס. בסך הכל זוהם באופן חמור אזור של שבו גרו כ-200,000 תושבים שחויבו להתפנות.
לאחר האסון

השלטון הסובייטי ניסה להסתיר את האסון, ואפילו הוציא את התושבים בעיירות הנגועות למצעד חג הפועלים (1 במאי). האסון נודע לעולם הרחב רק לאחר שרוח נשאה חומר רדיואקטיבי מאוקראינה לשווייץ, שם שמו לב לכך.
3 ימים לאחר האסון פורסמה כתבה בעיתון "איזווסטיה", שבה היה כתוב: "תאונה אירעה בתחנת הכוח צ'רנוביל ואחד הכורים הגרעיניים ניזוק. צעדים ננקטים על מנת למזער את השלכות התאונה. אלו שנפגעו ממנה מקבלים עזרה. ועדה ממשלתית הוקמה".
הערות שוליים

1 2  International Chernobyl Disaster Remembrance Day 26 April, United Nations
1 2  עפרי אילני, פיצוח האטום | תאונת עבודה בצ'רנוביל, באתר הארץ, 31 ביולי 2009
טרגופן

| טרגופן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: טרגופן
שם מדעי
 Tragopan ‏קיווייה, 1829

טרגופן (שם מדעי: Tragopan) הוא סוג של דמוי תרנגול ממשפחת הפסיוניים החי ביערות הרריים בדרום אסיה ובעיקר בהרי ההימלאיה.
לטרגופן ישנו גוף אדום או כתום בעל עיטורים לבנים, זנבות שחורים קצרים ועור פנים כחול בעל עיצובים מרשימים המגיעים עד לצוואר. מאחורי ראשו ישנם ציצות עורף לבניות ושחורות.
הטרגופן חי באזורים הרריים בין סבכים ויערות והוא מצוי רוב זמנו על הקרקע ומעופף לעיתים רחוקות. הוא אוכל-כול וניזון מיצורים קטנים וממגוון מזונות מהצומח.
מינים

Tragopan melanocephalus
טרגופן פניני (Tragopan satyra)
טרגופן טמינק (Tragopan temminckii)
Tragopan blythii
Tragopan caboti
איור של ראשי מיני הטרגופן
טוריאן פרינס

טוֹריאֵן ואלר-פרינס (באנגלית: Taurean Waller-Prince; נולד ב-22 במרץ 1994) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדות הסמול פורוורד והפאוור פורוורד.
נעורים ומכללות

פרינס נולד בעיר סן מרקוס שבטקסס, ולמד ב"תיכון ארל וורן" שבסן אנטוניו הסמוכה. בשנת 2012 החל ללמוד ולשחק באוניברסיטת ביילור מהעיר וייקו, וב-4 עונותיו כשחקן קבוצתה קלע 10.2 נקודות בממוצע למשחק. בסיומה של עונת הסיניור שלו, בה רשם ממוצעים של 15.9 נקודות ו-6.1 ריבאונדים למשחק, נבחר לחמישיית העונה של מחוז ה-"Big 12".
קריירה ב-NBA > אטלנטה הוקס

פרינס נבחר בבחירה ה-12 של דראפט ה-NBA לשנת 2016 על ידי יוטה ג'אז, ולאחר כשבועיים נשלח לאטלנטה הוקס בטרייד שבמסגרתו קיבלה אינדיאנה פייסרס את ג'ף טיג (מאטלנטה) ויוטה קיבלה את ג'ורג' היל (מאינדיאנה). לאורך עונת הרוקי שימש כשחקן ספסל זניח יחסית, ונשלח לעיתים קרובות לליגת הפיתוח של ה-NBA, בה שיחק עבור קבוצת לונג איילנד נטס.
עם עזיבתו של פול מילסאפ בעונת 2017/2018 נחלשה הקבוצה באופן משמעותי, אך פרינס קיבל תפקיד גדול יותר והציג יכולת משופרת כשהעמיד ממוצעים של 14.1 נקודות ו-4.7 ריבאונדים למשחק. ב-16 המשחקים האחרונים של אותה עונה העלה את תפוקתו לכ-21 נקודות למשחק, כולל שני משחקים של 38 נקודות.
קריירה ב-NBA > ברוקלין נטס

ב-6 ביולי הועבר בטרייד לברוקלין נטס בתמורה לאלן קראב וניקיל אלכסנדר-ווקר. באוקטובר 2019 חתם על הארכת חוזה בברוקלין לשתי עונות נוספות, החל מעונת 2020/2021, עבור כ-29 מיליון דולר. ביולי 2020 פורסם כי נדבק בנגיף הקורונה, ועל כן לא ישתתף עם קבוצתו במשחקי חידוש עונת 2019/2020 ב"בועה באורלנדו".
קריירה ב-NBA > קליבלנד קאבלירס

ב 13 בינואר 2021 הועבר פרינס לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).
קריירה ב-NBA > מינסוטה טימברוולבס

באוגוסט 2021 הועבר בטרייד למינסוטה טימברוולבס, תמורת ריקי רוביו.
נבחרת ארצות הברית

בשנת 2015, לפני עונתו האחרונה במכללות, השתתף פרינס במשחקים הפאן-אמריקאיים כחבר נבחרת ארצות הברית בכדורסל עמה זכה במדליית הארד. בחמשת משחקי נבחרתו רשם פרינס 11.2 נקודות ו-4.4 ריבאונדים בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אטלנטה | 59 | 10 | 16.6 | 0.400 | 0.324 | 0.787 | 2.7 | 0.9 | 0.7 | 0.5 | 5.7 |
| 2017/2018 | אטלנטה | 82 | 82 | 30.0 | 0.426 | 0.385 | 0.844 | 4.7 | 2.6 | 1.0 | 0.5 | 14.1 |
| 2018/2019 | אטלנטה | 55 | 47 | 28.2 | 0.441 | 0.390 | 0.819 | 3.6 | 2.1 | 1.0 | 0.3 | 13.5 |
| 2019/2020 | ברוקלין | 64 | 61 | 29.0 | 0.376 | 0.339 | 0.798 | 6.0 | 1.8 | 0.9 | 0.4 | 12.1 |
| 2020/2021 | ברוקלין | 12 | 4 | 18.2 | 0.405 | 0.351 | 0.889 | 2.8 | 0.6 | 0.7 | 0.7 | 8.1 |
| 2020/2021 | קליבלנד | 29 | 6 | 23.7 | 0.399 | 0.415 | 0.837 | 3.7 | 2.4 | 0.7 | 0.5 | 10.1 |
| 2021/2022 | מינסוטה | 69 | 8 | 17.1 | 0.454 | 0.376 | 0.756 | 2.5 | 1.0 | 0.7 | 0.3 | 7.3 |
| 2022/2023 | מינסוטה | 54 | 4 | 22.1 | 0.467 | 0.381 | 0.844 | 2.4 | 1.6 | 0.5 | 0.3 | 9.1 |
| קריירה |  | 424 | 222 | 23.9 | 0.421 | 0.372 | 0.818 | 3.7 | 1.7 | 0.8 | 0.4 | 10.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אטלנטה | 6 | 6 | 31.2 | 0.558 | 0.286 | 1.000 | 5.3 | 1.3 | 0.3 | 0.2 | 11.2 |
| 2021/2022 | מינסוטה | 5 | 0 | 13.0 | 0.370 | 0.286 | 0.857 | 1.6 | 1.2 | 0.4 | 0.2 | 6.0 |
| 2022/2023 | מינסוטה | 5 | 1 | 20.0 | 0.364 | 0.381 | 0.778 | 1.4 | 0.8 | 0.6 | 0.2 | 7.8 |
| קריירה |  | 16 | 7 | 22.0 | 0.455 | 0.327 | 0.857 | 2.9 | 1.1 | 0.4 | 0.2 | 8.5 |
הערות שוליים

↑  סטטיסטיקות המכללות של פרינס, באתר sports-reference.com
↑  אטלנטה מחתימה את פרינס, באתר הרשמי של הקבוצה, 15 ביולי 2016
↑  רשימת הנבחרים בדראפט 2016, באתר basketball-reference.com
↑  אטלנטה רוכשת את זכויות הדראפט של פרינס, באתר הרשמי של הקבוצה, 7 ביולי 2016
↑  דוח המשחק בין אטלנטה לשיקגו, באתר basketball-reference.com,‏ 11 במרץ 2018
↑  דוח המשחק בין אטלנטה למילווקי, באתר basketball-reference.com,‏ 17 במרץ 2018
↑  ברוקלין מצרפת את פרינס, באתר הקבוצה, 6 ביולי 2019
↑  פרינס מסכם על הארכת חוזה בברוקלין, באתר ESPN,‏ 21 באוקטובר 2019
↑  פרינס חלה בקורונה, ולא יצטרף לנטס באורלנדו, באתר ESPN,‏ 8 ביולי 2020
↑  פרינס עוזר לנבחרת ארצות הברית לזכות במדליית ארד, באתר 247sports.com,‏ 25 ביולי 2015
יון אולה סאנד

| --- | --- |
סאנד במינסק, במהלך מסיבת עיתונאים באירוויזיון הילדים 2018 בבלארוס
סאנד במינסק, במהלך מסיבת עיתונאים באירוויזיון הילדים 2018 בבלארוס
 לידה:  21 בדצמבר 1961 (בן 62) נורווגיה אוסלו, נורווגיה
 מדינה:  נורווגיה נורווגיה
 מקום מגורים:  ז'נבה, שווייץ
 ידוע בשל:  המפקח על תחרות האירוויזיון
 תקופת הפעילות:  מ-1980
 תפקיד:  המפקח על תחרות הזמר של האירוויזיון
 תקופת כהונה:  2011–2020
יון אולה סאנד (בנורווגית: Jon Ola Sand‏; נולד ב-21 בדצמבר 1961) הוא המפקח על תחרות האירוויזיון החל משנת 2010 ובפועל מאירוויזיון 2011 עד לשנת 2020. הקודם לו בתפקיד היה סבנטה סטוקסליוס משוודיה.
על עבודתו

סאנד הוא איש טלוויזיה נורווגי העובד עבור ערוץ השידור הציבורי הנורווגי NRK (ראשי תיבות של: Norsk Rikskringkasting). הוא עסק רבות בעבודה בהפקות גדולות ב-NRK, בערוצי טלוויזיה נבחרים, וכן בחברות הפקה עצמאיות. סאנד הוא חבר באקדמיה הבינלאומית לאמנויות ומדעי הטלוויזיה. הוא הפיק וביים מגוון רחב של תוכניות, כגון קונצרט פרס נובל לשלום, טקס פרסי הקולנוע הנורווגי, ואת הבחירה הנורווגית הלאומית לאירוויזיון (Melodi Grand Prix).
בשנת 2010 מונה סאנד למפיק הראשי של תחרות האירוויזיון ה-55, שנערכה באותה עת בארץ מוצאו נורווגיה בעיר אוסלו. באותה עת היה סאנד מפיק טלוויזיה בערוץ הטלוויזיה הנורווגי NRK, שהיה אחראי על הפקת התחרות באותה שנה.
ב-26 בנובמבר 2010 מונה סאנד מטעם מנהלי ה-EBU, איגוד השידור האירופי, מפיק האירוויזיון, למפקח הרשמי של התחרות ("ESC Executive Supervisor"). זאת לאחר שהקודם לו, סבנטה סטוקסליוס, החליט להתפטר מהתפקיד. בשנת 2011 ערך סאנד את הופעת הבכורה שלו כמפקח על תחרות האירוויזיון בדיסלדורף.
בספטמבר 2019 פורסמה באתר האינטרנט של איגוד השידור האירופי, מודעת "דרושים" למציאת מפקח כללי חדש לתחרות האירוויזיון. בהודעה מטעם איגוד השידור נמסר כי אירוויזיון 2020 יהיה התחרות האחרונה בה ישמש סאנד בתפקידו.
הערות שוליים

↑  Sanjay (Sergio) Jiandani‏, EBU: Jon Ola Sand to step down as Executive Supervisor after ESC 2020, באתר "ESCToday"‏, 30 בספטמבר 2019 (באנגלית)
| --- | --- |
בקרת זהויות :  GND: 120746922X  MusicBrainz: 366a6304-2bfb-4b91-981f-80fca58d0fc5  VIAF: 7402158631013723370009   WorldCat (עם VIAF): 7402158631013723370009
טום פשקובסקי

| --- | --- |
אין תמונה חופשית
 לידה:  5 במרץ 2003 (בן 21)
 מידע כללי
 מדינה:  ישראל ישראל
 ספורט
 ענף ספורט:  טאקוונדו
 משקל:  עד 54 ק"ג/עד 58 ק"ג
 
טום פשקובסקי (נולד ב-5 במרץ 2003) הוא לוחם טאקוונדו ישראלי. אלוף ישראל (2023) בקטגוריית המשקל של עד 54 ק"ג.
קריירה > 2021

באליפות אירופה שנערכה בסופיה שבבולגריה באפריל סיים במקום חמישי בקטגוריית המשקל של עד 54 ק"ג, לאחר שבסיבוב הראשון ניצח את מוחמד אל-עשראווי מבלגיה, בשלב שמינית הגמר ניצח את לוקה טורקאלי מקרואטיה, ובשלב רבע הגמר הפסיד לאיגור קאזלו מבלארוס.
קריירה > 2022

באליפות אירופה שנערכה במנצ'סטר שבממלכה המאוחדת במאי הפסיד בקרב הראשון שלו להוגו ואסקס מספרד.
באליפות העולם שנערכה בגוודלחרה שבמקסיקו בנובמבר הפסיד בסיבוב השני, אליו העפיל אוטומטית, לצ'ן פו-ין מטאיוואן.
באליפות ישראל זכה במדליית ארד בקטגוריית המשקל של עד 58 ק"ג.
קריירה > 2023

באליפות העולם שנערכה בבאקו שבאזרבייג'ן ביוני הפסיד בשלב שמינית הגמר לסיראוויט מהאמאד מתאילנד, לאחר שבסיבוב השני, אליו העפיל אוטומטית, ניצח את איברהימה דיאלו מחוף השנהב.
באליפות ישראל זכה במדליית זהב בקטגוריית המשקל של עד 54 ק"ג.
הערות שוליים

↑  Taekwondo Israel, טום פשקובסקי 5 באירופה לשנת 2021, באתר Taekwondo Israel, ‏2021-04-09
↑  יניב טוכמן‏, אבישג סמברג עם מדליית כסף באליפות אירופה בטאקוונדו, ארד לאסף יסעור, באתר וואלה, 19 במאי 2022
↑   קארים בנזמה נטש את מחנה האימון של צרפת, ובספק למונדיאל, באתר הארץ, 19 בנובמבר 2022
↑  Taekwondo Israel, נקבעו אלופי ישראל לשנת 2022, באתר Taekwondo Israel, ‏2022-02-26
↑  Taekwondo Israel, נבחרת ישראל באליפות העולם בטאקוונדו, באקו אזרבייג׳אן, באתר Taekwondo Israel, ‏2023-07-22
↑  הכוכבים והכוכבות לא אכזבו: הוכתרו אלופות ואלופי ישראל בטאקוונדו, באתר וואלה, 27 בינואר 2023
יון אמנואיל פלורסקו

יון או יואן אמנואיל פלורסקו (ברומנית: Ioan Emanoil Florescu‏; 7 באוגוסט 1819 - 10 במאי 1893) היה גנרל ופוליטיקאי רומני שכיהן כראש ממשלת רומניה במשך שתי תקופות קצרות, ב-1876 (17 באפריל–6 במאי) וב-1891 (2 במרץ–29 בדצמבר), מטעם המחנה השמרני.
חייו

בשנת 1833, בגיל ארבע-עשרה, הוא נרשם בהתלהבות לצבא ולאכיה, שהוקם  שנתיים לפני כן, וקיבל את דרגת הקצין "Junker" (מילה שהושאלה מהשפה הגרמנית). יליד רמניקו ולצ'ה. הוא סיים את האקדמיה הצבאית סן-סיר אשר בצרפת, התגייס לצבא הצרפתי, שם הועלה לדרגת סגן בשנת 1838, דרגה אותה שמר כשחזר לבוקרשט בשנת 1842. בשנת 1854 השתתף במלחמת קרים כקולונל בצבא האימפריה הרוסית תחת פיקודם של הגנרלים לידרס ודננברג.
יואן אמנואיל פלורסקו נמנה עם החברים המשפיעים של מפלגת הבויארים השמרנית ועם אוהדי רוסיה הצארית. הוא הועלה לדרגת גנרל וכיהן מספר פעמים כשר המלחמה תחת השליטים אלכסנדרו יואן הראשון וקרול הראשון, ולבסוף בממשלה השמרנית של ברבו קטרג'יו בשנים 1871–1876.
בעקבות תביעה משפטית נגדו לא התאפשרה השתתפותו במלחמת העצמאות של רומניה בשנים 1877–1878 במסגרת המלחמה העות'מאנית-רוסית. אחרי סיום ההליכים המשפטיים הוא נבחר לחבר הסנאט, ליושב ראש הסנאט, ולראשות המפלגה השמרנית.
לאחר נפילת ממשלת מאנו, ב-2 במרץ 1891 הרכיב פלורסקו בשנית את הממשלה יחד עם לסקר קטרג'יו, אך התפטר בדצמבר 1891.
הערות שוליים

↑  Ion Florescu, General Ioan Emanoil Florescu founder and organizer of the romanian army, Historia.ro
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
| --- | --- |
בקרת זהויות :  BnF: cb16239806d (data)  GND: 132422778  ISNI: 0000 0000 4279 3759  LCCN: no2006047536  SUDOC: 131261649  VIAF: 13470093   WorldCat (עם VIAF): 13470093 
ערך זה הוא קצרמרבנושא רומניה. אתם מוזמנים לתרום לוויקיפדיה ו.